ہزل

ہزل غزل کی ہیئت میں ریختی کے علاوہ ایک اور اردو شاعری میں مروّج اُسلوب ہے۔ ریختی کی طرح ہزل بھی اردو کی شعری روایت میں ادنیٰ درجہ پر ہے۔ اردو شاعری میں اس کی داغ بیل جعفر زٹلی نے ڈالی اور پھر میر ضاحک نے اس شاعری میں ایک خاص کیفیت پیدا کی۔

 موازنہ ہزل و ریختی 
موضوع، خیالات، جذبات اور محسوسات کے لحاظ سے سے غزل لطافت و طہارت اور متانت و فطانت کی حامل ہے، جبکہ ہزل غزل کی ہیئت میں سوقیانہ، عامیانہ اور مبتذل خیالات و افکار کے اظہار کا نام ہے۔ ہزل میں مزاح کی چاشنی بھی ہوتی ہے، لیکن اس سے کوئی لطیف احساس نہیں پیدا ہوتا۔ اس کے مزاج اور مزاح میں پھکّڑ پن اور کثافت اہم چیز ہے۔ ریختی اور ہزل میں مزاج کی یکسانی پائی جاتی ہے۔ دونوں میں بس یہی ایک فرق ہے کہ ریختی کا لب و لہجہ اور انداز تخاطب زنانہ ہے جبکہ ہزل کا لہجہ غزل کی طرح مردانہ ہے۔

 مثال 
ان حسینوں نے اُجاڑیں بستیاں
بوم سالا مفت میں بدنام ہے
بوم میرٹھی

 حوالہ جات 

زمرہ:اردو ادب کی اصطلاحات
زمرہ:شہوانی شاعری
زمرہ:ہزلیہ شاعری